Influenssa-, Covid 19- ja RSV-potilaan varotoimet akuuttivuodeosastolla ja teho-osastolla (epäily/todettu)

Hengitystievirukset tarttuvat pisaratartuntana, kosketustartuntana eritteistä sekä aerosolia tuottavissa toimenpiteissä ilmatartuntana.

Potilaan hoidossa **huomioitava tavanomaisten varotoimien** lisäksi:

|  |  |
| --- | --- |
| **Huonesijoitus** | Heti näytteenoton jälkeen potilas paikkaeristetään, kunnes näytevastaus tulee. Henkilökunta käyttää suojaimia tämän ohjeen mukaisesti. Potilaiden väliin vedetään sermi/väliverho. Jos näytevastaus on positiivinen, niin siirretään potilas omaan huoneeseen.  Yhden hengen huone, jossa oma WC ja suihku, tai yhteisten pesutilojen käyttö viimeisenä. Jos huoneessa ei ole WC:tä, potilaalle varataan oma WC.  Potilaat, joilla on todettu **saman mikrobin** aiheuttama infektio, voidaan hoitaa samassa huoneessa. |
| **Huoneen varustelu** | Tämä ohje helposti saataville. Huone-/potilaskohtaiset hoito-, tutkimus- ja apuvälineet. Tarvittavat suojaimet. Huonekohtaiset siivousvälineet, pyykki- ja jäteastiat, tarvittaessa myös huoneen ulkopuolella. Eritetahradesinfektioaine kloori 1000 ppm. |
| **Tiedottaminen** | Oveen merkintä: Vierailijat ottakaa yhteyttä hoitohenkilökuntaan ennen huoneeseen menoa.  Varotoimista tiedotetaan muita hoitoon osallistuvia yksiköitä ja jatkohoitopaikkaa. Potilastietojärjestelmään merkintä varotoimista. |
| **Laboratorionäytteet** | Näyte (InRSCoV 8836) otetaan nenänielusta näytteenottotikulla virusviljelyputkeen hankaamalla reilusti limakalvoja, jotta soluja irtoaa näytteeksi. Näytteet voidaan lähettää laboratorioon näytelinjalla.  [Nenänielunäytteen ottaminen ja pakkaaminen](https://www.nordlab.fi/wp-content/uploads/2022/03/nenanielunaytteen_ottaminen_ja_naytteiden_pakkaaminen_1.pdf)  Näytteenoton jälkeen riisu suojakäsineet, desinfioi kädet ja pue uudet suojakäsineet, pyyhi näyteputkien pinnat ja laita putket puhtaaseen kertakäyttöiseen kaarimaljaan. Huoneen ulkopuolella liimaa näytetarrat ja laita ohjeistuksen mukaan näytteet suljettavaan pussiin (esim. minigrip).  Oysissa laboratorionäytteitä tilatessa valitse WebLabin eristysvalikosta oikea eristystieto, joka poistetaan varotoimien päätyttyä. |
| **Lääkitys** | **Influenssa:**  **Tamiflu® 75 mg x2 aloitetaan, kun potilaalla on todettu tai epäillään influenssaa ja jokin seuraavista ehdoista täyttyy:**   * Kaikille osastohoitoon otettaville. * Kotihoitoon ohjattaville hoitavan lääkärin harkinnan perusteella. * Kaikille raskaana oleville. * Vasta synnyttäneille äideille (synnytyksestä alle 1 kk).   Jos suun kautta annostelu ei onnistu: Dectova 600 mg x2 iv (munuaisten vajaatoiminnassa annosreduktio).  Hoitoaika 5vrk.  **Covid 19:** [Paxlovid-hoidon kohdentaminen](https://www.ppshp.fi/dokumentit/_layouts/15/WopiFrame.aspx?sourcedoc=%7B3C57C29B-3715-43BA-A926-4AD2BEAFB584%7D&file=PPSHP%20Paxlovid-hoidon%20kohdentaminen.docx&action=default&DefaultItemOpen=1) |
| **Varotoimien kesto** | **Influenssa:** Viruslääkehoidon ajan, kuitenkin enintään 5 vrk oireiden alusta.  **Covid 19:** 5 vrk oireiden alusta.  **RSV:** 5 vrk oireiden alusta. |
| **Altistunut ja oireeton potilas**  **(ollut samassa huoneessa oireisen kanssa)** | Altistuneet hoidetaan tavanomaisin varotoimin. Heidät voidaan sijoittaa muiden potilaiden kanssa samaan huoneeseen. Syöpäkeskuksen vuodeosastoilla altistuneet hoidetaan omassa huoneessaan 5 vrk altistumisesta tavanomaisin varotoimin.  Mikäli potilaalle tulee oireita, hänet sijoitetaan yhden hengen huoneeseen, otetaan näyte ja toimitaan kuten positiivisen potilaan kohdalla.  **Influenssa:** Sairaalahoidon aikana influenssalle altistuneille potilaille aloitetaan Tamiflu-lääkitys (75 mg x 1 /10 vrk). Jos suun kautta annostelu ei onnistu, annetaan OYSissa immuunipuutteisille Dectova 600 mg x2 iv (munuaisten vajaatoiminnassa annosreduktio). |
| **Käsihuuhteen käyttö** | Huoneeseen mennessä ja sieltä poistuessa.  Ennen suojakäsineiden ja muiden suojainten pukemista ja niiden riisumisen jälkeen.  Desinfioi kädet ja vaihda suojakäsineet: ennen aseptisia toimenpiteitä, hoitotoimenpiteiden välissä, eritteiden käsittelyn jälkeen.  Ota huoneen kaapeista tarvittavat hoitovälineet desinfioiduin käsin. |
| **Suojaimet**  (kertakäyttöiset) | Potilaan lähihoidossa (alle 2 metriä) kirurginen suu-nenäsuojus ja suojalasit/kokokasvovisiiri tai visiirimaski, pitkähihainen nesteitä läpäisemätön suojatakki ja suojakäsineet. |
| **Suojaimet aerosoleja tuottavissa toimenpiteissä** | **FFP2/FFP3- luokan hengityksensuojain ja suojalasit/kokokasvovisiiri.** **Lähihoidossa pitkähihainen nesteitä läpäisemätön suojatakki** ja **suojakäsineet.** Hiussuojaimen käyttö ei ole välttämätöntä.  Aerosoleja tuottavia toimenpiteitä ovat: liman avoin imeminen hengitysteistä, trakeostomian hoito, nebulisaattorihoito,  bronkoskopia, laryngoskopia, intubaatio, ekstubaatio,  noninvasiivinen ventilaatio (esim. CPAP), kaksoispaineventilaatio (BiPAP), suurivirtauksinen happihoito (airvo, optiflow), elvytys, ylämahasuolikanavan tähystystutkimukset, suu-nenä- ja korvakirurgia ja kasvokirurgia.  [Suojainten pukeminen ja riisuminen aerosolia tuottavissa toimenpiteissä (COVID-19 / influenssapotilas) YouTube](https://www.youtube.com/watch?v=WjEszRvA5oM)  [Hengityksensuojaimen pukeminen](https://www.filha.fi/wp-content/uploads/2020/02/Hengityksensuojaimen-pukeminen.pdf) |
| **Suojainten pukeminen ja riisuminen** | Tulosta suojainten pukemis- ja riisumisjärjestys tästä:  [Suojainten pukemis- ja riisumisjärjestys](https://www.ppshp.fi/dokumentit/_layouts/15/WopiFrame.aspx?sourcedoc=%7BF3DB029A-65BB-4B26-99B5-6557C5E8A1E6%7D&file=Suojainten%20pukemis-%20ja%20riisumisj%C3%A4rjestys.docx&action=default&DefaultItemOpen=1)  Kirurginen suu-nenäsuojus/hengityksensuojain, silmäsuojain ja suojatakki puetaan potilashuoneen ulkopuolella tai välitilassa. **Suojakäsineet puetaan potilashuoneessa.**  Suojaimet riisutaan potilashuoneessa lukuunottamatta FFP2/3-hengityksensuojainta, joka riisutaan huoneen ulkopuolella. |
| **Muu henkilökunta** | Samat suojaimet kuin osaston henkilökunnalla. |
| **Tutkimukset ja toimenpiteet** | Ensisijaisesti potilashuoneessa. Osaston ulkopuolisessa tutkimuksessa potilas kuljetetaan suoraan tutkimus-/hoitotilaan.  Tutkimuksen jälkeen potilas kuljetetaan välittömästi takaisin omaan huoneeseen. |
| **Potilaan kuljettaminen** | Kuljettaja: **Käsien desinfektio** **ja** **kirurginen suu-nenäsuojus**.  Jos potilas on limainen ja yskäinen, kirurginen suu-nenäsuojus + silmäsuojus tai visiirimaski. Omat silmälasit eivät ole riittävä suoja.  Potilaalle kirurginen suu-nenäsuojus, mikäli mahdollista.  Ennen kuljettamista pyyhi sängyn kaiteet kloorilla 1000 ppm. |
| **Hoito-, tutkimus - ja apuvälineet ja niiden huolto** | **Ensisijaisesti kertakäyttöisiä.** Puhdista ja desinfioi monikäyttöiset välineet huuhtelu- ja desinfiointikoneessa (dehu), jos mahdollista. Muussa tapauksessa käytä pesevää pintadesinfektioainetta, tai yleispuhdistusainetta ja denaturoitua alkoholia. |
| **Kirjat, lelut ym.** | Potilaskohtaisessa käytössä ja niiden tulee olla desinfioitavissa. Ensisijaisesti tuodaan lapselle omia leluja ja pelejä kotoa. Osaston kirjoja ei voi viedä potilashuoneeseen. |
| **Potilaan ja vierailijoiden ohjaus** | Potilaalle ohjataan oikea yskimishygienia ja käsien desinfektio.  Vierailijoille suositellaan kirurgisen suu-nenäsuojuksen käyttöä ja ohjataan käsihygienia. |
| **Potilaan liikkuminen potilashuoneen ulkopuolella** | Potilas saa poistua huoneesta vain tutkimuksia ja hoitoja varten. |
| **Ruokailu** | Potilashuoneessa, tavalliset ruokailuvälineet, ruokatarjottimen palautus ja pesu normaalisti muiden astioiden kanssa. |
| **Siivous** | Samat suojaimet kuin osaston henkilökunnalla, kun huoneessa on potilas.  Huonekohtaiset siivousvälineet, mikrokuitukankaiset tai kertakäyttöiset siivousliinat. Päivittäinen siivous yleispuhdistusaineella.  Loppusiivouksessa kosketuspinnat kloorilla 1000 ppm. Väliverhot ja mahdolliset ikkunan sivuverhot vaihdetaan. Verhokappoja ei tarvitse vaihtaa, jos niissä ei ole roiskeita/näkyvää likaa.  **Osastoepidemiassa:** pyyhitään henkilökunnan taukotilojen, yleisten tilojen kosketuspinnat sekä wc-tilat 2 x päivässä kloori 1000 ppm. |
| **Eritetahrat** | Desinfektio kloori 1000ppm.  Eritteissä on paljon mikrobeja. Eritetahran havainnut poistaa sen välittömästi!  Eritteitä ovat esim. oksennus, lima, sylki, märkä, uloste, virtsa, veri.  [Eritetahradesinfektio](https://www.ppshp.fi/dokumentit/_layouts/15/WopiFrame.aspx?sourcedoc=%7B3AD47103-C6C7-43AF-93D4-F7780D84EA23%7D&file=Eritetahradesinfektio.docx&action=default&DefaultItemOpen=1) |
| **Likapyykki ja jätteet** | Pakataan huoneessa pyykkisäkkiin/jätesäkkiin. Ei merkitä. |
| **Vainajan käsittely ja kuljettaminen** | Henkilökunta käyttää samoja suojaimia kuin potilasta hoidettaessa.  Ennen vainajan kuljettamista pyyhi sängyn kaiteet kloorilla 1000 ppm.  Käytä käsihuuhdetta ennen kuljetusta ja sen jälkeen. Pue suojakäsineet ennen vainajan siirtoa. |